PARLAMENTUL ROMÂNIEI

CAMERA DEPUTAŢILOR
COMISIA JURIDICĂ,

DE DISCIPLINĂ ŞI IMUNITĂŢI

Bucureşti 7.02.2001

Nr. 113

A V I Z

asupra proiectului de Lege pentru aprobarea Ordonanţei de urgenţă a Guvernului nr.15/1997 pentru modificarea şi completarea Legii privatizării societăţiilor comerciale nr.58/1991.

În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, în vederea reexaminării cu proiectul de Lege pentru aprobarea Ordonanţei de urgenţă a Guvernului nr.15/1997 pentru modificarea şi completarea Legii privatizării societăţiilor comerciale nr.58/1991, trimis cu adresa nr.113/1997 din 17 aprilie 2000, înregistrată sub nr.420/XVIII/11 din 17 aprilie 2000.   


Iniţial acest proiect de lege a fost dezbătut şi adoptat de Camera Deputaţilor în şedinţa din 17 iunie 1997.


În şedinţa din 10 aprilie 2000, Senatul l-a respins, ca urmare a abrogării Legii nr.58/1991 privind privatizarea societăţilor comerciale.


Potrivit prevederilor art.60 din Regulamentul Camerei Deputaţilor, Comisia juridică, de disciplină şi imunităţi a reexaminat proiectul de lege în şedinţa din 7 februarie 2001.

În urma dezbaterilor cu majoritate de voturi, membrii comisiei au hotărât  menţinerea soluţiei adoptate de Senat în sensul respingerii,  constatând că Ordonanţa de urgenţă a Guvernului nr.15/1997 vizează modificarea Legii nr.58/1991, care a fost abrogată expres prin Ordonanţa de urgenţă a Guvernului nr.88/23 decembrie 1997 publicată în Monitorul Oficial nr.381 din 29 decembrie 1997.

În raport de obiectul şi conţinutul său, proiectul de lege face parte din categoria legilor organice. 

                       PREŞEDINTE,                                      SECRETAR, 

        dr. Ionel Olteanu                                Carmen Dumitriu

      consilier

Panoviciu Georgeta

